צו רשויות נחלים ומעיינות (רשות נחל באר שבע)

{{ח:התחלה}}
{{ח:כותרת|צו רשויות נחלים ומעיינות (רשות נחל באר שבע), התשע״א–2011}}

{{ח:פתיח-התחלה}}
{{ח:תיבה|ק״ת תשע״א, 680|צו רשויות נחלים ומעיינות (רשות נחל באר שבע)|https://olaw.org.il/takanot/takanot-6796.pdf}}; {{ח:תיבה|תשע״ג, 569|תיקון|https://olaw.org.il/takanot/takanot-7208.pdf}}; {{ח:תיבה|תשפ״א, 1880|תיקון|https://olaw.org.il/takanot/takanot-9161.pdf}}; {{ח:תיבה|תשפ״ג, 2378|תיקון|https://olaw.org.il/takanot/takanot-10749.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכויותי לפי {{ח:חיצוני|חוק רשויות נחלים ומעיינות#סעיף 2|סעיפים 2}}, {{ח:חיצוני|חוק רשויות נחלים ומעיינות#סעיף 3|3}}, {{ח:חיצוני|חוק רשויות נחלים ומעיינות#סעיף 6|6}}, {{ח:חיצוני|חוק רשויות נחלים ומעיינות#סעיף 9|9}}, {{ח:חיצוני|חוק רשויות נחלים ומעיינות#סעיף 10|10}}, {{ח:חיצוני|חוק רשויות נחלים ומעיינות#סעיף 12|12}}, {{ח:חיצוני|חוק רשויות נחלים ומעיינות#סעיף 26|26}} {{ח:חיצוני|חוק רשויות נחלים ומעיינות#סעיף 27|ו־27}} {{ח:חיצוני|חוק רשויות נחלים ומעיינות|לחוק רשויות נחלים ומעיינות, התשכ״ה–1965}} (להלן – החוק), ולאחר התייעצות עם שר הפנים, עם הרשויות המקומיות ורשויות הניקוז הנוגעות בדבר, ובהסכמת שר הפנים ושר החקלאות לעניין {{ח:פנימי|סעיף 3|סעיף 3}} לצו זה, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בצו זה –
{{ח:ת|סוג=הגדרה}} ”הנהלה“ – הנהלת רשות הנחל המוקמת לפי {{ח:פנימי|סעיף 7|סעיף 7}};
{{ח:ת|סוג=הגדרה}} ”מועצה“ – מועצת רשות הנחל המוקמת לפי {{ח:פנימי|סעיף 6|סעיף 6}};
{{ח:ת|סוג=הגדרה}} ”נחל באר שבע“ או ”הנחל“ – נחל באר שבע כמסומן במפה האמורה {{ח:פנימי|סעיף 3|בסעיף 3}} וכל מקור מים המצוי בתחום רשות הנחל;
{{ח:ת|סוג=הגדרה}} ”פארק נחל באר שבע“ או ”הפארק“ – פארק עירוני אשר יוקם בתחום רשות הנחל לפי הוראות צו זה;
{{ח:ת|סוג=הגדרה}} ”רשות נחל באר שבע“ או ”רשות הנחל“ – רשות נחל באר שבע המוקמת לפי {{ח:פנימי|סעיף 2|סעיף 2}};
{{ח:ת|סוג=הגדרה}} ”רשות הניקוז“ – רשות הניקוז שיקמה בשור, שהוקמה לפי {{ח:חיצוני|צו הניקוז וההגנה מפני שיטפונות (הקמת רשויות ניקוז)|צו הניקוז וההגנה מפני שיטפונות (הקמת רשויות ניקוז), התש״ך–1960}}.

{{ח:סעיף|2|הקמת רשות נחל באר שבע}}
{{ח:תת|(א)}} מוקמת בזה רשות נחל באר שבע.
{{ח:תת|(ב)}} רשות הנחל היא תאגיד, והיא תפעל באמצעות מועצה, הנהלה, מנהל כללי ועובדים.

{{ח:סעיף|3|תחום רשות הנחל}}
{{ח:תת|(א)}} תחום רשות הנחל הוא אפיק נחל באר שבע, לרבות גדותיו כמסומן במפה בקנה מידה 1:5,000, המופקדת לעיון הציבור במשרדי מחוז הדרום ובאגף מים ונחלים של המשרד להגנת הסביבה ובמשרדי רשות הנחל.
{{ח:תת|(ב)}} על אף האמור בסעיף קטן (א), תחום רשות הנחל יקטן מזמן לזמן כאמור {{ח:פנימי|סעיף 4|בסעיף 4(ג)}}.

{{ח:סעיף|4|תפקידי רשות הנחל}}
{{ח:תת|(א)}} תפקידי רשות הנחל הם לתכנן ולבצע בתחום רשות הנחל את הפעולות המפורטות להלן:
{{ח:תתת|(1)}} להקים פארק, בכפוף להוראות כל דין, ובכלל זה שמירת הנוף ומתנות הטבע והכשרת שטחי רשות הנחל לצורכי גנים, נופש וספורט, למעט הפעלתם ותחזוקתם של תשתיות, מבנים ומיתקנים;
{{ח:תתת|(2)}} להסדיר את זרימת המים בנחל, במגמה לשמור על מפלס מים מתאים בכל חודשי השנה;
{{ח:תתת|(3)}} לקבוע תוואי לנחל או להעביר את מי הנחל או מקור המים לאפיקים אחרים;
{{ח:תתת|(4)}} להסיר מפגעי תברואה הכרוכים בזיהום הנחל או מקור המים או בזרימתם המשתנית של מימיו;
{{ח:תתת|(5)}} להסדיר את דרכי השימוש בנחל על ידי הציבור.
{{ח:תת|(ב)}} בביצוע תפקידיה לפי סעיף קטן (א) תפעל רשות הנחל בהסכמת רשות הניקוז, למעט לעניין פסקאות (1) ו־(4) שבו.
{{ח:תת|(ג)}} הסתיים פיתוחו של שטח מסוים המצוי בתחום רשות הנחל והשטח כאמור אינו נדרש לצורך ביצוע תפקידי רשות הנחל לפי סעיף קטן (א)(2) עד (5), ייגרע אותו שטח מתחום רשות הנחל מיום פרסום הודעה ברשומות, בידי המועצה, על התקיימות התנאים האמורים.

{{ח:סעיף|5|סמכויות רשות הנחל}}
{{ח:תת|(א)}} לרשות הנחל מוענקות הסמכויות הדרושות לה לשם ביצוע תפקידיה, ובכלל זה:
{{ח:תתת|(1)}} סמכויות של רשות מקומית למניעת זיהום מים לפי {{ח:חיצוני|חוק המים#סעיף 20יב|סעיפים 20יב}} {{ח:חיצוני|חוק המים#סעיף 20כה|ו־20כה לחוק המים, התשי״ט–1959}} (להלן – חוק המים);
{{ח:תתת|(2)}} סמכויות של רשות מקומית בענייני תברואה וסילוק מפגעים, כמפורט {{ח:חיצוני|פקודת העיריות|בפקודת העיריות [נוסח חדש]}};
{{ח:תתת|(3)}} סמכויות של רשות מקומית להכין ולהציע למוסדות התכנון תכניות לפי {{ח:חיצוני|חוק התכנון והבנייה|חוק התכנון והבנייה, התשכ״ה–1965}}, ככל הדרוש לביצוע תפקידיה.
{{ח:תת|(ב)}} הסמכות המוענקת לרשות הנחל לפי סעיף קטן (א)(2) לא תגרע מסמכויותיה של עיריית באר שבע לפי כל דין.
{{ח:תת|(ג)}} רשות הנחל ועיריית באר שבע ידווחו זו לזו על פעולות שנקטו לפי סמכויותיהן בענייני תברואה וסילוק מפגעים בתחום רשות הנחל; דוח כאמור יימסר אחת לרבעון ויכלול, בין השאר, פרטים בדבר פעולות פיקוח ואכיפה שבוצעו בתחום רשות הנחל.
{{ח:תת|(ד)}} על אף האמור בסעיפים קטנים (ב) ו־(ג), נתגלעו חילוקי דעות בין שני הגופים לגבי אופן יישום הסמכות האמורה במקרה מסוים, תהיה עמדתה של רשות הנחל מכרעת.

{{ח:סעיף|6|מועצה}}
{{ח:תת|(א)}} לרשות הנחל תהיה מועצה בת 20 חברים, ואלה הם:
{{ח:תתת|(1)}} מן הממשלה – נציג השר להגנת הסביבה, נציג השר לפיתוח הנגב והגליל, נציג שר הפנים, נציג שר הבינוי והשיכון, נציג שר התיירות, נציג שר התחבורה והבטיחות בדרכים, נציג שר החקלאות ופיתוח הכפר ונציג הרשות הממשלתית למים ולביוב שהוקמה לפי {{ח:חיצוני|חוק המים#סעיף 124יא|סעיף 124יא לחוק המים}}; הנציגים ימונו בידי השרים ומנהל הרשות הממשלתית למים ולביוב כאמור, מבין עובדי משרדיהם;
{{ח:תתת|(2)}} נציג עיריית באר שבע;
{{ח:תתת|(3)}} נציגי תאגידים שהנחל או הפארק משמש גורם במילוי תפקידיהם – נציג רשות הניקוז, נציג רשות הטבע והגנים, נציג החברה הכלכלית באר שבע בע״מ, נציג הרשות לפיתוח הנגב, נציג רשות העתיקות, נציג תאגיד המים והביוב מי שבע שהוקם לפי {{ח:חיצוני|חוק תאגידי מים וביוב|חוק תאגידי המים והביוב, התשס״א–2001}};
{{ח:תתת|(4)}} נציג רשות מקרקעי ישראל;
{{ח:תתת|(5)}} שלושה נציגי ציבור כאמור {{ח:חיצוני|חוק רשויות נחלים ומעיינות#סעיף 5|בסעיף 5(5) לחוק}};
{{ח:תתת|(6)}} נציג של קרן קיימת לישראל.
{{ח:תת|(ב)}} חבר מועצה שעשוי להיות לו עניין אישי, במישרין או בעקיפין, בנושא העומד לדיון במועצה, יודיע על כך בכתב מראש ליושב ראש המועצה מיד לאחר שנודע לו כי הנושא האמור עומד לדיון, לא יהיה נוכח בדיוני המועצה ולא יצביע באותו הנושא; בסעיף קטן זה, ”עניין אישי“ – לרבות עניין אישי של בן זוג, הורה, הורה של הורה, צאצא, צאצא של בן הזוג, אח, אחות, או בן זוגו של כל אחד מאלה.

{{ח:סעיף|7|הנהלה}}
{{ח:תת|(א)}} לרשות הנחל תהיה הנהלה בת אחד עשר חברים, ביניהם נציג השר להגנת הסביבה, נציג רשות הניקוז, נציג עיריית באר שבע, נציג הקרן הקיימת לישראל ושני נציגי ציבור.
{{ח:תת|(ב)}} חברי ההנהלה ימונו בידי השר מבין חברי המועצה לאחר שקיים התייעצות עם המועצה.
{{ח:תת|(ג)}} תוקף מינוי חברי ההנהלה יהיה לשלוש שנים.

{{ח:סעיף|8|מנהל כללי לרשות הנחל}}
{{ח:תת|(א)}} ההנהלה תמנה את המנהל הכללי לרשות הנחל (להלן – המנהל הכללי).
{{ח:תת|(ב)}} המנהל הכללי ימונה לתקופה של חמש שנים, וההנהלה רשאית לשוב ולמנותו מחדש לתקופות כהונה נוספות.
{{ח:תת|(ג)}} המנהל הכללי יחדל לכהן לפני תום תקופת כהונתו באחת מאלה:
{{ח:תתת|(1)}} התפטר במסירת כתב התפטרות להנהלה;
{{ח:תתת|(2)}} נבצר ממנו דרך קבע למלא את תפקידו;
{{ח:תתת|(3)}} המועצה החליטה על הפסקת כהונתו ברוב של שני שלישים לפחות מכלל חבריה המכהנים כדין, לאחר שניתנה לו הזדמנות לטעון את טענותיו.
{{ח:תת|(ד)}} המועצה, באישור השר ושר האוצר, תקבע את שכרו ותנאי העסקתו של המנהל הכללי.

{{ח:סעיף|9|עובדים}}
{{ח:ת}} תנאי עבודתם של עובדי רשות הנחל יהיו כשל עובדי המדינה בתפקידים מקבילים כפי שיורה השר, לאחר התייעצות עם המועצה ובאישור שר האוצר; עם פירוק רשות הנחל תסתיים עבודתם של עובדי רשות הנחל, והם יהיו זכאים לתשלומים המגיעים להם על פי דין.

{{ח:סעיף|10|מינוי יושב ראש}}
{{ח:תת|(א)}} השר ימנה את יושב ראש המועצה ואת יושב ראש ההנהלה מקרב חבריהן, לפי העניין.
{{ח:תת|(ב)}} השר רשאי למנות ממלא מקום ליושב ראש המועצה וליושב ראש ההנהלה מקרב חבריהן, לפי העניין.

{{ח:סעיף|11|תפקידי המועצה, ההנהלה והמנהל הכללי}}
{{ח:תת|(א)}} תפקידי המועצה, נוסף על התפקידים שהוטלו עליה על פי הוראות אחרות בצו זה, הם כל אלה:
{{ח:תתת|(1)}} לקבוע את המדיניות הכללית של רשות הנחל;
{{ח:תתת|(2)}} לאשר את התקציב השנתי ואת תכנית העבודה השנתית של רשות הנחל ולהעבירם לאישור השר;
{{ח:תתת|(3)}} לפקח על ביצוע תפקידי רשות הנחל.
{{ח:תת|(ב)}} תפקידי ההנהלה, נוסף על התפקידים שהוטלו עליה על פי הוראות אחרות בצו זה, הם ביצוע ויישום כל אלה:
{{ח:תתת|(1)}} להתוות את קווי הפעולה של רשות הנחל בהתאם למדיניות הכללית שקבעה המועצה;
{{ח:תתת|(2)}} לאשר את התקציב השנתי ואת תכנית העבודה השנתית של רשות הנחל שהוכנו בידי המנהל הכללי ולהביאם לאישור המועצה;
{{ח:תתת|(3)}} לדון בדוחות שוועדת הביקורת של רשות הנחל תגיש לה ובדוח על פעולות שהגיש לה המנהל הכללי לפי {{ח:פנימי|סעיף 18|סעיף 18}};
{{ח:תתת|(4)}} לפקח על ביצוע קווי הפעולה של רשות הנחל ועל תכניותיה.
{{ח:תת|(ג)}} תפקידי המנהל הכללי הם כל אלה:
{{ח:תתת|(1)}} לנהל את רשות הנחל בהתאם לקווי הפעולה שקבעה ההנהלה והמדיניות הכללית שקבעה המועצה;
{{ח:תתת|(2)}} ליישם את החלטות ההנהלה והמועצה;
{{ח:תתת|(3)}} להכין את תכנית העבודה השנתית והתקציב השנתי של רשות הנחל ולהביאם לאישור ההנהלה והמועצה;
{{ח:תתת|(4)}} להכין ולהגיש דין וחשבון להנהלה ולמועצה על פעילויות רשות הנחל.
{{ח:תת|(ד)}} תכנית העבודה והתקציב השנתי של רשות הנחל טעונות את אישור השר, נוסף על אישור ההנהלה והמועצה לפי סעיף זה ולפי כל דין.

{{ח:סעיף|12|התכנסות וסדרי עבודה של המועצה וההנהלה|תיקון: תשע״ג}}
{{ח:תת|(א)}} המועצה תתכנס פעמיים בשנה לפחות; ההנהלה תתכנס אחת לשלושה חודשים לפחות.
{{ח:תת|(ב)}} המועצה תקיים ישיבה מיוחדת אם דרשו זאת שבעה מחבריה לפחות או השר; ההנהלה תקיים ישיבה מיוחדת אם דרשו זאת לפחות שלושה מחבריה או השר; הישיבה תתקיים בתוך 14 ימים מיום הדרישה, זולת אם בנסיבות העניין נדרש לקיימה בתוך זמן קצר יותר; בישיבה תדון המועצה או ההנהלה, לפי העניין, בנושאים המפורטים בדרישה.
{{ח:תת|(ג)}} יושב ראש המועצה ויושב ראש ההנהלה יזמנו את ישיבות המועצה או ההנהלה, לפי העניין, יקבעו את סדר יומן ויבטיחו כי יירשם פרוטוקול אשר ישקף נאמנה את הדיונים בהן; הפרוטוקולים יהיו פתוחים לעיון הציבור.
{{ח:תת|(ד)}} המניין החוקי לקיום ישיבת מועצה או הנהלה הוא רוב חבריה, ביניהם נציג המשרד להגנת הסביבה ונציג עיריית באר שבע; לא היה מניין חוקי בישיבה כאמור, בתום מחצית השעה מן המועד שנקבע לתחילתה, תידחה הישיבה בשבוע ימים; חל המועד הנדחה ביום מנוחה, כמשמעותו {{ח:חיצוני|פקודת סדרי השלטון והמשפט#סעיף 18א|בסעיף 18א(א) לפקודת סדרי השלטון והמשפט, התש״ח–1948}}, תקוים הישיבה למחרתו; לא היה בישיבה נדחית כאמור מניין חוקי בתום מחצית השעה מן המועד שנקבע לה, היא תתקיים בכל מספר משתתפים שהוא.
{{ח:תת|(ה)}} החלטות המועצה וההנהלה יתקבלו ברוב קולות הנוכחים בישיבה ובלבד שבשעת קבלת ההחלטה נכחו יושב ראש המועצה או יושב ראש ההנהלה, לפי העניין, או ממלאי מקומם; היו הקולות שקולים, יהיה ליושב ראש קול מכריע, ובהעדרו – לממלא מקומו.
{{ח:תת|(ו)}} המועצה וההנהלה יקבעו את סדרי עבודתן, ככל שלא נקבעו {{ח:חיצוני|חוק רשויות נחלים ומעיינות|בחוק}} ובצו זה.

{{ח:סעיף|13|פעולות רשות הנחל}}
{{ח:ת}} רשות הנחל תסתייע בביצוע תפקידיה ברשות הניקוז ובגופים נוספים, לפי הצורך ובהתאם להוראות כל דין.

{{ח:סעיף|14|רשות הניקוז}}
{{ח:ת}} רשות הניקוז תמשיך לפעול בתחומה לפי {{ח:חיצוני|חוק הניקוז וההגנה מפני שיטפונות|חוק הניקוז וההגנה מפני שיטפונות, התשי״ח–1957}} (להלן – חוק הניקוז), {{ח:חיצוני|צו רשויות נחלים ומעיינות (הטלת תפקידי רשות נחל על רשויות ניקוז)|וצו רשויות נחלים ומעיינות (הטלת תפקידי רשות נחל על רשויות ניקוז), התשס״ג–2003}}; רשות הנחל לא תעשה כל מעשה ולא תנקוט כל פעולה לעניין פעילות של רשות הניקוז לפי {{ח:חיצוני|חוק הניקוז וההגנה מפני שיטפונות|חוק הניקוז}} ולפי {{ח:חיצוני|צו רשויות נחלים ומעיינות (הטלת תפקידי רשות נחל על רשויות ניקוז)|הצו האמור}}, אלא בהסכמתה.

{{ח:סעיף|15|התקשרויות, מכרזים וניהול כספים}}
{{ח:ת}} ההנהלה תקבע את מורשי החתימה של רשות הנחל ואת אופן ניהול כספי רשות הנחל; רשות הנחל תבצע התקשרויות ומכרזים לפי הוראות {{ח:חיצוני|חוק חובת המכרזים|חוק חובת המכרזים, התשנ״ב–1992}}, {{ח:חיצוני|תקנות חובת המכרזים|ותקנות חובת המכרזים, התשנ״ג–1993}}, בשינויים המחויבים.

{{ח:סעיף|16|תקציב ומימון}}
{{ח:תת|(א)}} רשות הנחל תמומן מתקציב המדינה.
{{ח:תת|(ב)}} בלי לגרוע מהאמור בסעיף קטן (א), רשות הנחל רשאית לקבל תרומות, מענקים ותקבולים נוספים לצורך מילוי תפקידיה.

{{ח:סעיף|17|ועדות משנה}}
{{ח:תת|(א)}} המועצה רשאית למנות מבין חבריה ועדות משנה קבועות או ארעיות לטיפול בעניינים שתטיל עליהן, דרך קבע או במקרים מסוימים.
{{ח:תת|(ב)}} בלי לפגוע בכלליות האמור בסעיף קטן (א), תמנה המועצה ועדת ביקורת.
{{ח:תת|(ג)}} המועצה תאשר את המלצות ועדות המשנה והיא רשאית לקבוע, כי המלצות אלה יאושרו בידי ההנהלה; הוראות סעיף קטן זה לא יחולו על החלטות ועדת הביקורת.

{{ח:סעיף|18|דווח על פעולות}}
{{ח:תת|(א)}} המנהל הכללי יערוך ויגיש להנהלה ולמועצה לא יאוחר משלושה חודשים מתום כל שנה דין וחשבון מפורט על פעולות רשות הנחל לגבי השנה שחלפה.
{{ח:תת|(ב)}} דין וחשבון כאמור בסעיף קטן (א) יכלול דוח הכנסות והוצאות, דוחות בדבר המשאבים של רשות הנחל ואופן השימוש בהם, סקירה בדבר ביצוע תקציב רשות הנחל, סקירת פעולות רשות הנחל באותה שנה ומאזן שנתי מבוקר בידי רואה חשבון כמשמעותו {{ח:חיצוני|חוק רואי חשבון|בחוק רואי חשבון, התשט״ו–1955}}.
{{ח:תת|(ג)}} המועצה תדון בדין וחשבון שהוגש לה כאמור, תאשר אותו ותעבירו לשר בתוך שישים ימים מהמועד שהוגש לה בידי המנהל הכללי.
{{ח:תת|(ד)}} רשות הנחל תמסור לשר, או למי שהוא הסמיך לכך, דין וחשבון ומידע אחר על כל פעולותיה כל אימת שתידרש לעשות כן.

{{ח:סעיף|19|פירוק רשות הנחל|תיקון: תשפ״א, תשפ״ג}}
{{ח:תת|(א)}} רשות הנחל תתפרק ביום פרסומו של צו רשויות נחלים ומעיינות (רשות נחל באר שבע) (תיקון), התשפ״ג–2023 {{ח:הערה|(הצו פורסם ביום 7.8.2023)}} (בסעיף זה – מועד הפירוק), בהתאם להוראות סעיף זה.
{{ח:תת|(ב)}} רשות הנחל תכין ותגיש לשר, שנה לפני סיום הקמת הפארק או בתום תשע שנים מיום פרסום צו זה, לפי המוקדם מביניהם, תכנית להפסקת פעילות רשות הנחל ולפירוקה, אשר תכלול –
{{ח:תתת|(1)}} דוח מפורט מאושר בידי רואה חשבון בדבר נכסיה, התחייבויותיה וחובותיה;
{{ח:תתת|(2)}} רשימת עובדים ודוח בדבר תשלום כל הזכויות והתשלומים המגיעים להם על פי דין;
{{ח:תתת|(3)}} הצעה לייעוד יתרת נכסי רשות הנחל לאחר פירוקה.
{{ח:תת|(ג)}} השר יורה לרשות הנחל, בצו לפי {{ח:חיצוני|חוק רשויות נחלים ומעיינות#סעיף 27|סעיף 27 לחוק}}, על אופן הפירוק, בהתחשב בתכנית שהוגשה לפי סעיף קטן (ב), וייתן הוראות נוספות הנראות לו דרושות לביצוע הפירוק.
{{ח:תת|(ג1)}} במועד הפירוק תחדל רשות הנחל להיות אישיות משפטית ויחולו הוראות אלה:
{{ח:תתת|(1)}} נכסי רשות הנחל, ערב מועד הפירוק, יהיו לקניין עיריית באר שבע ממועד הפירוק;
{{ח:תתת|(2)}} עיריית באר שבע תהיה אחראית לפירעון חובות רשות הנחל, ככל שנותרו;
{{ח:תתת|(3)}} עיריית באר שבע תעביר למנהל הכללי של המשרד להגנת הסביבה או לעובד המשרד שהוא הסמיך לכך (בסעיף זה – המוסמך), כל מידע או מסמך שרשות הנחל העבירה אליה, לפי דרישתו; המוסמך יהיה רשאי לדרוש מידע או מסמך כאמור ובלבד שטרם חלפו שלוש שנים ממועד הפירוק, זולת אם המידע או המסמך נדרשים לצורך הליך משפטי הנוגע לרשות הנחל או פירוקה;
{{ח:תתת|(4)}} החל ממועד הפירוק, כל הליך משפטי של רשות הנחל או נגדה שהיה תלוי ועומד ערב מועד הפירוק וכל עילה להליך משפטי כאמור שהייתה קיימת באותו מועד, יוסיפו לעמוד בתוקפם ועיריית באר שבע תיכנס בנעלי הרשות, לפי העניין.
{{ח:תת|(ג2)}} המדינה ועיריית באר שבע יתאמו ביניהן את אופן יישום ההוראות המפורטות בסעיף קטן (ג1).
{{ח:תת|(ד)}} בסעיף זה,
{{ח:תת|סוג=הגדרה}} ”נכס“ – מקרקעין, מיטלטלין, ובכלל זה ארכיב רשות הנחל, וכן זכויות וטובות הנאה, התקשרויות או חובות והתחייבויות, מכל סוג שהוא, ובכלל זה תקציבי מדינה, תרומות, מענקים ותקבולים נוספים שרשות הנחל הייתה זכאית לקבלם;
{{ח:תת|סוג=הגדרה}} ”סיום הקמת פארק נחל באר שבע“ – סיום הקמת התשתיות והמבנים הציבוריים, לרבות מופע מים וגינון ציבורי, והכל בהתאם להוראות כל דין.

{{ח:סעיף|20|תחילה}}
{{ח:ת}} תחילתו של צו זה שלושים ימים מיום פרסומו.

{{ח:חתימות|י״ט בשבט התשע״א (24 בינואר 2011)}}
* '''גלעד ארדן'''
השר להגנת הסביבה
{{ח:סוגר}}
{{ח:סוף}}
[[קטגוריה:בוט חוקים]]